മലപ്പുറത്ത് മില്മയുടെ പാല്പ്പൊടി ഫാക്ടറി പതിനഞ്ച് മാസത്തിനുളില് പ്രവര്ത്തനം ആരംഭിക്കും മലപ്പുറം : മലപ്പുറത്ത് മില്മ സ്ഥാപിക്കുന്ന പാല്പ്പൊടി ഫാക്ടറിയുടെ നിര്മ്മാണ പ്രവര്ത്തനങ്ങള് വിലയിരുത്താന് സംസ്ഥാന ക്ഷീര വികസന വകുപ്പ് മന്ത്രി ജെ. ചിഞ്ചു റാണിയുടെ നേതൃത്വത്തില് യോഗം ചേര്ന്നു. യോഗത്തില് പ്ലാന്റ് നിര്മ്മാണം സംബന്ധിച്ച വിശദമായ വിലയിരുത്തല് നടത്തി. സംസ്ഥാന സര്ക്കാരിന്റെയും മലബാര് മേഖല ക്ഷീര സഹകരണ യൂണിയന്റെയും ഫണ്ട് ഉപയോഗിച്ചാണ് പാല്പ്പൊടി നിര്മ്മാണ ഫാക്ടറി ആരംഭിക്കുന്നത്. ഇതിന്റെ സാങ്കേതിക നടപടികള് പൂര്ത്തിയായി നിര്മ്മാണം ആരംഭിച്ചു. പതിനഞ്ച് മാസത്തിനുള്ളില് പ്രവര്ത്തനം ആരംഭിക്കുന്ന ഫാക്ടറി പ്രതിദിനം 10 ലക്ഷം ടണ് ഉത്പാദന ശേഷി ഉള്ളതാണ്. വകുപ്പ് സെക്രട്ടറി ശ്രീമതി ടിങ്കു ബിസ്വാള് ഐ എ എസ്, മില്മ ഫെഡറേഷന് ചെയര്മാന് ശ്രീ. കെ. എസ്. മണി, ഫെഡറേഷന് മാനേജിങ് ഡയറക്ടര് ഡോ. പാട്ടീല് സുയോഗ് സുഭാഷ്റാവു ഐ എഫ് എസ്, മില്മ മലബാര് റീജിയന് മാനേജിങ് ഡയറക്ടര് ഡോ. പി. മുരളി തുടങ്ങിയവര് യോഗത്തില് പങ്കെടുത്തു. Tags